Norges idrettsforbunds idrettsmerke

Norges idrettsforbunds idrettsmerke, også kalt Idrettsmerket, er et ferdighetsmerke innstiftet i 1915 av Norges idrettsforbund. Det tildeles for oppnådde krav innen fem grupper av idrettslig aktivitet: trim, spenst og presisjon, hurtighet, styrke og utholdenhet.

Idrettsmerket gjaldt fra det ble innført i 1915 bare for menn. I 1934 kom også kvinnene med.Kunnskapsforlagets idrettsleksikon, Oslo: Kunnskapsforlaget, 1990, s. 148. Fulltekstutgave fra Nasjonalbiblioteket.

Merket er i gull, sølv eller bronse og består av en oval eikekrans som øverst har Norges riksvåpen. Feltet inne i kransen er grønt. Som medalje bæres merket i et grønt bånd.John Monn: «Idrettsmerket», Forsvarets Forum, nr. 9, 1996, s. 24. Medaljene har ikke det grønne feltet inne i kransen. Til 2008 var Idrettsmerket tillatt båret på norsk militær uniform.Harald Hallberg: Norske dekorasjoner. Tildelt med bånd til å bæres på uniform eller sivilt antrekk, Ålgård: Dreyer bok, 2012, s. 402.

I 2017 tok om lag 5 000 personer merket, mens det var 49 663 som tok det i 1977, som var rekordåret.

Se også
Liste over dekorasjoner godkjent til bruk på norsk militær uniform

Referanser

Eksterne lenker
 Idrettsmerket, Norges idrettsforbund og olympiske og paralympiske komité
 REGLEMENT FOR IDRETTSMERKET 
 Idrettsmerket 100 år

Kategori:Ferdighetsmerker
Kategori:Sport i Norge
Kategori:Norske utmerkelser
Kategori:Utmerkelser etablert i 1915
Kategori:1915 i Norge